google/wiki40b huggingface dataset:
Θουκυδίδης Π. Βαλεντής

Βιογραφικά στοιχεία

Γεννήθηκε στο Κάιρο την 1η Νοεμβρίου του 1908. Ήταν το μικρότερο από τα έξι παιδιά της Αικατερίνης και του Παναγή Βαλεντή. Η καταγωγή της οικογένειας, η οποία ζούσε στο Κάιρο διατηρώντας καφενείο-λέσχη, ήταν από την Κεφαλλονιά. 
Ο Θ. Βαλεντής έρχεται στην Αθήνα το 1925 και γράφεται στην Ανώτατη σχολή Αρχιτεκτόνων του ΕΜΠ, από την οποία αποφοιτά τον Ιούλιο του 1930. Καθηγητές του στη σχολή ήταν μεταξύ άλλων ο Γάλλος Ε. Hebrard, o Α.Ορλάνδος, ο Δ. Πικιώνης και ο Ε. Κριεζής. 
Αμέσως μετά την αποφοίτησή του προσλαμβάνεται ως έκτακτος αρχιτέκτονας από το διευθυντή του αρχιτεκτονικού τμήματος του Υπουργείου Παιδείας καθηγητή Ε. Hebrard, όπου θα εργαστεί εκεί για δυόμιση περίπου χρόνια. Μεταξύ άλλων συμμετέχει στο πρόγραμμα κατασκευής σχολικών κτιρίων, έχοντας την ευκαιρία να μελετήσει πάνω από 10 σχολικά κτίρια σε διάφορα μέρη της Ελλάδας. 
Στις αρχές της δεκαετίας του '30 συνεργάζεται με τον αρχιτέκτονα και συμφοιτητή του Π. Μιχαηλίδη, ο οποίος είχε εργαστεί στο γραφείο του Λε Κορμπυζιέ. Συγχρόνως, ο Βαλεντής ασχολείται και με το σχεδιασμό αντικειμένων εσωτερικού χώρου. Αν και δε συμμετέχει στην ελληνική ομάδα του 4ου συνεδρίου των CIAM στην Αθήνα το 1933, παίρνει μέρος στην πρώτη Πανελλήνια Έκθεση Αρχιτεκτονικής το 1934. Στις 17 Μαρτίου του 1943 διορίζεται επιμελητής στην έδρα της Οικοδομικής, όπου καθηγητής ήταν ο Ε. Κριεζής και από το 1944 έως το 1950 στην έδρα Ειδικής Κτιριολογίας και Αρχιτεκτονικών Συνθέσεων. 
Το 1944 παντρεύεται την Ελένη Χριστοδούλου, με την οποία αποκτούν 2 παιδιά,τον Παναγιώτη και τη Μαρία. Το 1946 πηγαίνει στην Αγγλία μετά από πρόσκληση του Βρετανικού Συμβουλίου και με ειδική εντολή του Υπουργείου Αεροπορίας. Το 1950, αφού έχει επιστρέψει, υποβάλει υποψηφιότητα για την έδρα των Αρχιτεκτονικών Συνθέσεων, αλλά δεν εκλέγεται και διακόπτει τη συνεργασία με το Πολυτεχνείο για μια δεκαετία. Το 1961 εκλέγεται μόνιμος καθηγητής στην Έδρα της Κτιριολογίας της Πολυτεχνικής Σχολής του ΑΠΘ ενώ το 1965 επιστρέφει στην Αθήνα και εκλέγεται καθηγητής στον ίδιο τομέα του ΕΜΠ. Στις 3 Οκτωβρίου του 1980 συνταξιοδοτείται και πεθαίνει στην Αθήνα στις 4 Απριλίου του 1982.

Αρχιτεκτονικό ύφος

Ο Θ.Βαλεντής είναι ένας ένθερμος ευρωπαϊστής και βασικός εκπρόσωπος του μοντερνισμού στην Ελλάδα. Στα πολυώροφα κτίρια του είναι έκδηλη η πρόθεση του για τη συνέχεια του προπολεμικού μοντερνισμού με διεθνιστικές τάσεις, ενώ αντίθετα στα κτίρια των περιαστικών περιοχών ανάμεσα στα οποία και μονοκατοικίες, το μοντέρνο οικειοποιείται το τοπικό. Στις όψεις των κτιρίων του χρησιμοποιεί αφαιρετική γλώσσα. Παρατηρούμε ότι για να επιτύχει τον έλεγχο του φωτός στη διαμόρφωση των όψεων χρησιμοποιεί δύο τεχνικές, την αφαίρεση ή την προσθήκη μάζας. Ο Βαλεντής αναγνωρίζει το ρόλο και τη σημασία της τοπικότητας στην ελληνική αρχιτεκτονική, ενώ δε στέκεται άκριτα απέναντι στο διεθνισμό του μοντέρνου (εκφράζει μάλιστα ιδιαίτερη εκτίμηση στον Πικιώνη, τον οποίο αποκαλεί Παλαμά της αρχιτεκτονικής).
Σεχσουβάρ Σουλτάνα

Ζωή

Ήταν Σέρβα αρχόντισσα, το όνομά της ήταν Μαρία και γεννήθηκε το 1682. Έγινε η δεύτερη παλλακίδα του σουλτάνου Μουσταφά Β΄ μετά την πρώτη παλλακίδα του, Σαλιχά Σουλτάν, η οποία ήταν μητέρα του σουλτάνου Μαχμούτ Α΄. Σύμφωνα με άλλες πηγές ήταν Ρωσίδα. Οι γυναίκες του οθωμανού σουλτάνου ζούσαν στο αυτοκρατορικό Χαρέμι, ένα από τα πιο σημαντικά στοιχεία της οθωμανικής αυλής. Σύμφωνα με την οθωμανική παράδοση της δόθηκε αραβικό όνομα. Στις 3 Ιανουαρίου 1699 σε ηλικία 17 ετών γέννησε τον γιο της, Οσμάν Γ΄. Είχε επίσης μία κόρη, την Εμετουλάχ Σουλτάν.
Ο Μαχμούτ Α΄, ο πρώτος γιος του Μουσταφά Β΄ και της Σαλιχά Σουλτάν και ο μεγαλύτερος ετεροθαλής αδελφός του Οσμάν Γ΄, διαδέχθηκε τον πατέρα του ως Σουλτάνος. Τον Μαχμούτ διαδέχθηκε ο ετεροθαλής αδελφός του, Οσμάν Γ΄, έτσι η Σεχσουβάρ έγινε η νέα Βαλιντέ Σουλτάν.
Πέθανε στις 27 Απριλίου του 1756 σε ηλικία 74 ετών και τάφηκε στο Νουρουοσμανιγιέ Τζαμί, που βρίσκεται στην περιοχή Φατίχ, στην Κωνσταντινούπολη. Το τζαμί ολοκληρώθηκε κατά την βασιλεία του Οσμάν Γ΄, που τάφηκε με την μητέρα του, Σεχσουβάρ, σε ξεχωριστό τουρμπέ (τάφο).
Συνοικία Μπαλάμα

Γεωγραφία

Η Μπαλάμα βρίσκεται νοτιοανατολικά της Κάμπο Ντελγκάντο και βορειοανατολικά της Μοζαμβίκης. Έχει συνολική έκταση 5.619 km² (1.867 τ.μ.).
Εκλογές για Συνέλευση στη Βόρεια Ιρλανδία (2016)

Οι  εκλογές του 2016 για τη Συνέλευση της Βόρειας Ιρλανδίας διεξήχθησαν στις 5 Μαΐου 2016. Ήταν οι 5ες εκλογές που διενεργήθηκαν από τότε που θεσμοθετήθηκε η συνέλευση, το 1998.Ο αριθμός των εγγεγραμμένων ήταν 1.281.595 άτομα (αυξήθηκε κατά 5,9% συγκριτικά με τις προηγούμενες εκλογές για Συνέλευση το 2011). Η συμμετοχή έφτασε το 54,9%, σημειώνοντας πτώση κατά λιγότερο από το 1% σε σχέση με την προσέλευση στις κάλπες που καταγράφηκε στις προηγούμενες εκλογές, ωστόσο ήταν 15 ποσοστιαίες μονάδες χαμηλότερη από τη συμμετοχή στις πρώτες εκλογές για Συνέλευση, το 1998.
Όπως συνέβη στις εκλογές του 2007 και του 2011, το Δημοκρατικό Ενωτικό Κόμμα και το Σιν Φέιν κέρδισαν τις περισσότερες έδρες, με το DUP να κερδίζει 38 και το Σιν Φέιν τις 28 από τις συνολικά 108 διαθέσιμες έδρες. Το Κόμμα Ενωτικών του Όλστερ κατέλαβε 16 έδρες, το Σοσιαλδημοκρατικό και Εργατικό Κόμμα 12 και ο Συνασπισμός 8, ενώ 2 έδρες κερδήθηκαν από το Κόμμα των Πρασίνων και τον συνασπισμό Πρώτα Οι Άνθρωποι από το Κέρδος. Από μία έδρα το καθένα κέρδισαν η Φωνή των Παραδοσιακών Ενωτικών και ένας ανεξάρτητος υποψήφιος.
Παλμίστ

Η Παλμίστ (Palmiste) είναι ένα χωριό της Γρενάδας. Ανήκει στην ενορία του Αγίου Ιωάννη.  Από αυτήν πήρε το όνομά της η Γκρέιτ Παλμίστ.
Ευδαιμονία

Η ευδαιμονία είναι η κατάσταση άνθισης, καλής τύχης ή επιτυχημένης κοινωνικής κατάστασης. Η ευδαιμονία περιλαμβάνει συχνά τον πλούτο αλλά μπορεί να περιλαμβάνει και άλλους παράγοντες που μπορεί να είναι ανεξάρτητοι από τον πλούτο σε ποίκιλους βαθμούς, όπως η χαρά και η υγεία.
Ευδαιμονία είναι επίσης η ύπαρξη νοήματος στην ζωή. Αυτό μπορεί να σημαίνει προσωπική ανάπτυξη και κατανόηση του εαυτού μας και των στόχων μας.
Άγιος Λέοντας Ζακύνθου

Γενικά στοιχεία

Οι πρώτοι που εγκαταστάθηκαν στην περιοχή ήταν οι Βενετοί τον 16ο αιώνα, οι οποίοι είχαν καταλάβει το νησί.Οι παλαιοί οικισμοί Άγιος Πέτρος και Φτερίνι (όπου υπάρχει ακόμα),λένε ότι αποτελούν πρόγονος του Άγιου Λέοντα. Σε κοντινό λόφο, βρίσκεται η εκκλησία του πολιούχου του χωριού, του Αγίου Λέοντα. Βρίσκεται σε υψόμετρο περίπου 350 μέτρων, στους πρόποδες του όρους Βραχιώνας.
Περιμετρικά του χωριού υπήρχε ένα αρκετά μεγάλο σε έκταση πευκοδάσος, που μετά από μία μεγάλη πυρκαγιά που εκδηλώθηκε στις 26 Αυγούστου του 2011 κάηκε ολοσχερώς. Η φωτιά έφτασε πολύ κοντά σε κατοικημένη περιοχή, χωρίς να προκαλέσει άλλες καταστροφές.
Στο χωριό υπάρχει δημοτικό σχολείο, νηπιαγωγείο, δύο φούρνοι, άλλη μια εκκλησία, η Αγία Παρασκευή, και ένα γήπεδο ποδοσφαίρου με πλαστικό τάπητα, στο οποίο αγωνίζεται η τοπική ομάδα. Οι παραλίες Ρόξα και Λημνιώνας βρίσκονται σε κοντινή απόσταση από τον οικισμό (απέχει περίπου στα 4 χιλιόμετρα). Στα δυτικά του χωριού, υπάρχει οδική πρόσβαση προς το χωριό Έξω Χώρα, ενώ στα ανατολικά συνδέεται οδικά με το χωριό Κοιλιωμένος. Επίσης ο ίδιος δρόμος, οδηγεί και προς την πόλη της Ζακύνθου, που απέχει 23 χιλιόμετρα.

Περιοχές του οικισμού

Κοντινές κατοικημένες ή μη τοποθεσίες κοντά στον οικισμό είναι οι περιοχές: Σταλοί,Θεμμελιώματα, Βίγλα, Κοκκινοπίλια, Ψυρρή, Αλωνάκι, Μαραβέλι, Αγριλάκι, Κουρμπούχι, Μακρία Ράχη, Παραυλές, Κοτρονάκια, Δρομάκια, Κουμαρό, Λάκκος, Διακούλι, Φτερίνι, Σπαρτιά, Γερουλιού, Πευκούλια, Ρυάκια, Χόρτο,Παλιόμαντρο,Παλιόμαντρες και Σταθούλι.

Κόντρα μεταξύ οικογενειών

Αναφέρεται η μεγάλη κόντρα μεταξύ κυρίως δυο σημαντικών τοπικά οικογενειών. Από την μία πλευρά ήταν οι Μπασταίοι, που είχαν συμμαχήσει με τους Ζώντους και τους Σοφούς και έμεναν κυρίως στα δυτικά του χωριού, και οι Λιβεραίοι, που είχαν συμμαχήσει με τους Μαργαραίους και τους Κλαδαίους, που έμεναν κυρίως στα ανατολικά του χωριού. Αυτή η κόντρα είχε χωρίσει στο παρελθόν στα δύο τους κατοίκους του χωριού.Είχαν μάλιστα σημειωθεί και δολοφονίες μεταξύ των δύο πλευρών. Σήμερα αυτή η κόντρα έχει ξεχαστεί.
Ζαν Μαρί Λεγιέ Λενελγκάου

Βιογραφία

Γεννήθηκε στις Νέες Εβρίδες. To 1976, όταν ακόμα η χώρα του συνδιοικείτο από τους Γάλλους και τους Βρετανούς, ο Λεγιέ ίδρυσε και ανέλαβε πρώτος πρόεδρος της Ένωσης Κοινοτήτων των Νέων Εβρίδων (UCNH), που συστάθηκε σε απάντηση στη δημιουργία ενός αντίστοιχου αγγλόφωνου κινήματος εθνικιστών. Ενώ το Εθνικό Κόμμα με αρχηγό τον Ουόλτερ Λίνι πίεζε για άμεση ανεξαρτησία, η UCNH ήταν υπέρ μιας σταδιακής μετάβασης προς την ανεξαρτησία από τις αποικιοκρατικές αρχές, "προκειμένου να προετοιμαστεί η μετάβαση αυτή σε καλύτερες συνθήκες". Ωστόσο, η δημοφιλία του κόμματος του Λίνι είχε ως αποτέλεσμα να κηρυχθεί η χώρα ανεξάρτητη το 1980. Η UCNH μετατράπηκε στην Ένωση των Μετριοπαθών Κομμάτων, που αποτέλεσε κύρια πολιτική δύναμη της αντιπολίτευσης. Στις 2 Μαρτίου 1994 εξελέγη πρόεδρος της δημοκρατίας, με εθιμοτυπικό και συμβολικό ρόλο στο πλαίσιο της κοινοβουλευτικής δημοκρατίας. Στις 12 Οκτωβρίου 1996 ο πρόεδρος Λεγιέ και ο πρωθυπουργός Σερζ Βοχόρ απήχθησαν και τέθηκαν υπό κράτηση για σύντομο χρονικό διάστημα από την αστυνομία του Βανουάτου αναφορικά με ένα θέμα που είχε προκύψει με τη μισθοδοσία των μελών της. Η απελευθέρωσή τους έγινε την ίδια ημέρα. Ήταν το "μοναδικό πραξικόπημα στην ιστορία της χώρας".
Το 1995 εξέφρασε δημοσίως την αντίθεσή του στις γαλλικές πυρηνικές δοκιμές στον Ειρηνικό. Στα τέλη του 1997 ο Μαξίμ Καρλότ Κορμάν κατέθεσε πρόταση μομφής εναντίον της κυβέρνησης του πρωθυπουργού Σερζ Βοχόρ, με σκοπό να την ανατρέψει. Ο πρόεδρος Λεγιέ επενέβη και στις 27 Νοεμβρίου, έπειτα από αίτημα του Βοχόρ, διέλυσε το κοινοβούλιο, με αποτέλεσμα να μην συζητηθεί ή εγκριθεί η πρόταση. Ο πρόεδρος εξήγησε την πράξη του, επικαλούμενος τον κίνδυνο να περιέλθει σε πολιτική αστάθεια το Βανουάτου λόγω των αλλεπάλληλων προτάσεων μομφής και αλλαγών κυβερνήσεων μέσα σε μικρά χρονικά διαστήματα.
Η θητεία του Λεγιέ τερματίστηκε στις 2 Μαρτίου 1999. Τον διαδέχθηκε στο προεδρικό αξίωμα ο Τζον Μπανί.
Αγησίλαος Γέροντας

Βιογραφία

Γεννήθηκε το 1873 στην Αθήνα. Σπούδασε στη Σχολή Ναυτικών Δοκίμων και ανάμεσα στα άλλα, υπήρξε κυβερνήτης του καταδρομικού "Έλλη" το 1914. Την περίοδο 1922-1924 διετέλεσε αρχηγός του Γενικού Επιτελείου Ναυτικού. Αποστρατεύτηκε με τον βαθμό του Αντιναυάρχου. Υπήρξε επίσης πρώτος γενικός γραμματέας του Ναυτικού Ομίλου Ελλάδος.
Διετέλεσε υπουργός Συγκοινωνίας (και ταυτόχρονα Εμπορικής Ναυτιλίας) στην κατοχική κυβέρνηση Ιωάννη Ράλλη (Απρίλιος 1943-Οκτώβρης 1944) (διορισμένη από τις γερμανικές αρχές Κατοχής). Για την συμμετοχή του αυτή καταδικάστηκε σε πενταετή κάθειρξη και στέρηση πολιτικών δικαιωμάτων.
Απεβίωσε το 1962.
Ραμπιά Σουλτάνα

Βιογραφία

Η Ραμπιά Σουλτάν, της οποίας το αρχικό όνομα είναι άγνωστο, συνελήφθη κατά τη διάρκεια μιας από τις επιδρομές των Τατάρων και πωλήθηκε ως σκλάβα. Ήταν ίσως μία από τις αδελφές του Αχμέτ Β΄, που έδωσε την Ραμπιά στον Αχμέτ ως παλλακίδα, καθώς η μητέρα του, Χατιτζέ Μουαζέζ Σουλτάν είχε πεθάνει πριν από την άνοδο του στο θρόνο.
Οι γυναίκες του Οθωμανού Σουλτάνου ζούσαν στο αυτοκρατορικό χαρέμι, ένα από τα πιο σημαντικά στοιχεία της Οθωμανικής Αυλής. Σύμφωνα με την οθωμανική παράδοση, της δόθηκε ένα αραβικό όνομα. Πολύ λίγα είναι γνωστά για την Ραμπιά Σουλτάν, κυρίως γιατί οι Σουλτάνοι δεν άφηναν του γιους που επέζησαν μετά τον θάνατο του πατέρα τους να φτάσουν στον θρόνο, φέρνοντας έτσι της μητέρες τους στο προσκήνιο ως Βαλιντέ Σουλτάν.
Στις 6 Οκτωβρίου 1692 γέννησε δύο γιους, τον Ηγεμόνα Ιμπραήμ και τον Ηγεμόνα Σελίμ, και ακολούθησε η γέννηση της Ασιγιέ Σουλτάν το 1693. Μετά το θάνατο του Αχμέτ το 1695, η Ραμπιά μαζί με την κόρη της Ασιγιέ Σουλτάν και τα άλλα μέλη του περιβάλλοντός του Αχμέτ εξορίστηκαν οριστικά στο Παλιό Παλάτι. Ο επιζών γιος της, Ηγεμόνας Ιμπραήμ, παραδόθηκε στην νέα Βαλιντέ Σουλτάν, την Εμετουλάχ Ραμπιά Γκιουλνούς Σουλτάν.
Πέθανε στις 14 Ιανουαρίου 1712 και θάφτηκε μαζί με τον σύζυγό της. Ο χώρο ανάπαυσης της βρίσκεται στο εσωτερικό του τάφου του Σουλεϊμάν Α' του Μεγαλοπρεπούς στο Σουλεϊμανιγιέ Τζαμί, στην Κωνσταντινούπολη.
Η Ραμπιά Σουλτάν ήταν η τελευταία γυναίκα που έφερε τον τίτλο της Χασεκί Σουλτάν, εφόσον καταργήθηκε μετά. Ο τίτλος είχε δημιουργηθεί τον 16ο αιώνα για την Χουρέμ Σουλτάν, σύζυγο του Σουλεϊμάν Α΄ του Μεγαλοπρεπή και μητέρα του Σελίμ Β΄.
Κρίσταλ Πάλας ΦΚ

Ιστορία

Η Κρίσταλ Πάλας ιδρύθηκε το 1905 από εργάτες που εργαζόταν στο Κρίσταλ Πάλας ένα κτήριο που χτίστηκε για να στεγάσει εκθέσεις. Η Κρίσταλ Πάλας έχει κερδίσει τίτλους σε χαμηλότερο επίπεδο (πρωταθληματα Τσάμπιονσιπ), αλλά δεν έχει καταφέρει να κερδίσει κανένα σε κορυφαίο επίπεδο. Έχει αγωνιστεί αρκετές φορές στην κορυφαία κατηγορία του Αγγλικού ποδοσφαίρου η υψυλότερη θέση που έχει καταλάβει ήταν η τρίτη θέση την σεζόν 1990-91. Στο Κύπελλο Αγγλίας έφτασε δυο φορές στον τελικό το 1990, και το 2016 ηττήθηκε όμως και τις δύο από την Μάντσεστερ Γιουνάιτεντ με 1–0 και 1–2 στην παράταση.
1931 Τσάπεκ

Φυσικά χαρακτηριστικά

O φασματικός τύπος του Τσάπεκ είναι C (ανθρακούχος). Τα υπόλοιπα φυσικά χαρακτηριστικά του είναι άγνωστα.
Μανιεριστές

Ως μανιεριστές στην αρχαιολογική έρευνα αναφέρεται μια μεγάλη ομάδα αθηναϊκών ερυθρόμορφων αγγειογράφων, οι οποίοι ζωγράφισαν κατεξοχήν κρατήρες, υδρίες και πελίκες. Αναδείχτηκαν την περίοδο από το 480 π.Χ. ως τα τέλη του 5ου αιώνα π.Χ.
Τσούκοβι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Πυραυλικό σύστημα Μ270 (MLRS)

Ιδιότητες

Το πυραυλικό σύστημα M270 είναι αποτελούμενο απο την ερπυστριοφόρα πλατφόρμα Μ-993 και απο το σύστημα πολλαπλής εκτόξευσης Μ-269 (LLM). Μπορεί να χρησιμοποιηθούν για την διεξαγωγή βόλής, ρουκέτες και πυραύλους ATACMS (Army Tactical Missiles Systems), τα οποία δίνουν την δυνατότητα αποτελεσματικότητας του μέγιστου βεληνεκούς έως και 165.000 μ. (165 χλμ). Επίσης είναι ενα ευέλικτο πυροβόλο, το οποίο έχει και μεγάλη ταχύτητα η οποία φτάνει εως και τα 64 χλμ/ώ. Το σύστημα εκτόξευσης και επαναγέμισης Μ-269 είναι κατασκευασμένο για την σκόπευση και προσβολή του στόχου, ενώ παράλληλα μπορεί να προστατέψει το πλήρωμα που είναι επιβιβαζόμενο στο πυροβόλο. Το πλήρωμα του, είναι αποτελούμενο απο τρία άτομα: τον Αρχηγό Στοιχείου, τον Σκοπευτή και τον Οδηγό του πυροβόλου. Το ΠΕΠ μπορεί να εκτοξεύσει ρουκέτες με διάμετρο 227 χιλ., οι οποίες είναι ήδη συναρμολογημένες και συσκευασμένες σε εξαπλό φορέα. Η κάθε ρουκέτα είναι συσκευασμένη σε σωλήνα φτιαγμένο απο ενα υλικο που ονομάζεται fiberglass που παίζει σημαντικό ρόλο στην προστασία της ρουκέτας κατα την βολή (καιρικές συνθήκες) και αποτελεί τον "σωλήνα εκτόξευσης" της .
Διονύσης Στεργιούλας

Βιογραφία

Γεννήθηκε στα Γρεβενά (1967) και ζει στη Θεσσαλονίκη. Ασχολήθηκε με την ποίηση, την κριτική και τον δοκιμιακό λόγο. Διάβασε ποιήματά του σε "Εβδομάδες Ποίησης" του Κέντρου Σύγχρονης Τέχνης Ιλεάνα Τούντα (Αθήνα 1990, 1992, 1993), σε εκδήλωση του βελγικού πανεπιστημίου Université libre de Bruxelles (ULB, Βρυξέλλες, 31.3.1995) και σε άλλες εκδηλώσεις. Συνεργασίες του έχουν δημοσιευτεί σε λογοτεχνικά και φιλολογικά περιοδικά ("Τραμ", "Εντευκτήριο", "Νέα Συντέλεια", "Πόρφυρας", "Κουκούτσι", "Δυτικές Ινδίες", "Δέκατα", "Μπιλιέτο", "Εμβόλιμον", "Θευθ", "Μικροφιλολογικά" κ.ά.), στο διαδικτυακό περιοδικό Book Press και στο ένθετο “Βιβλιοθήκη” της εφημερίδας Ελευθεροτυπία (2010-2011). Επιμελήθηκε αφιερώματα σε Έλληνες λογοτέχνες για το περιοδικό “Οδός Πανός” (Διονύσιος Σολωμός, Αλέξανδρος Παπαδιαμάντης, Κ. Π. Καβάφης, Ζωή Καρέλλη, Λογοτέχνες της Θεσσαλονίκης). Συμμετείχε σε εκπομπές της Δημοτικής Τηλεόρασης Θεσσαλονίκης TV100 ("Ένα βιβλίο ένα ταξίδι") αφιερωμένες στον Κ. Π. Καβάφη, στον Γιώργο Βαφόπουλο, στον Γιώργο Ιωάννου, στην Παγκόσμια Ημέρα Ποίησης, κ.ά. Στίχοι του μελοποιήθηκαν από τον μουσικό Στέργιο Κώττα (δίσκος "Εξαρχής").
Δώρα Μοάτσου-Βάρναλη

Βίος

Η Δώρα Μοάτσου-Βάρναλη γεννήθηκε στις 3 Νοεμβρίου 1895 στην Κωνσταντινούπολη. Σπούδασε φιλολογία στο Πανεπιστήμιο της Σορβόννης όπου γνώρισε τον Κώστα Βάρναλη. Εργάστηκε σαν καθηγήτρια φιλολογικών μαθημάτων σε γυμνάσια της Κρήτης και της Αθήνας ως το 1947. Υπήρξε μέλος της Εταιρείας Ελλήνων Λογοτεχνών. Πέθανε στις 16 Μαρτίου 1979.
Μελανόστρωμα

Τα Μελανοστρώματα (Nimbostratus) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο Παγκόσμιος Μετεωρολογικός Οργανισμός και χρησιμοποιείται από τους μετεωρολόγους και απ' όλα τα Γραφεία Καιρού του Κόσμου.
Τα Μελανοστρώματα είναι στρώματα που αποτελούνται από νέφη τόσο πυκνά που ο Ήλιος ούτε καν ξεχωρίζει. Το χρώμα τους είναι πολύ γκρίζο και πάρα πολύ σκοτεινό σε σύγκριση με όλα τα άλλα είδη νεφών. Συνήθως καλύπτουν όλο τον ουρανό και το ύψος τους είναι από 2.500 - 6.000 μέτρα.
Έχουν εμφάνιση υγρή και από μακριά διαφαίνονται οι σκοτεινές γραμμές βροχής που φτάνουν συχνά μέχρι το έδαφος. Αυτά είναι πραγματικά σύννεφα βροχής. Όταν υφίσταται άνεμος πιθανόν να δείχνουν κομματιασμένα και να κινούνται με μεγάλη ταχύτητα. Θεωρούνται σύννεφα με συνεχείς βροχές, χιόνια ή ακόμα και χαλάζι. Η διεθνής σύντμησή τους είναι Ns.
Ιεραποστολική στάση

Η ιεραποστολική στάση είναι μία στάση του σεξ, στην οποία η γυναίκα είναι ξαπλωμένη ανάσκελα και ο άντρας βρίσκεται από πάνω της, έχοντας οπτική επαφή. Στη στάση αυτή μπορεί να επιτευχθεί συνουσία καθώς και άλλες σεξουαλικές δραστηριότητες. Η συγκεκριμένη στάση θεωρείται άκρως κοινή για το ετεροφυλοφιλικό σεξ, ωστόσο χρησιμοποιείται και στο ομοφυλοφιλικό σεξ. Η ιεραποστολική στάση μπορεί να εμπεριέχει σεξουαλική διείσδυση ή προκαταρκτικό σεξ. Πληθώρα επιλογών δίνεται, επίσης, στους συντρόφους για περαιτέρω σεξουαλικές πράξεις κατά τη διάρκεια της.
Πιστεύεται ότι ο όρος της στάσης προέρχεται από την από τους χριστιανούς ιεραπόστολους, οι οποίοι, υποθετικά, ενθάρρυναν τους ανθρώπους σε αυτήν τη στάση, στους νέους τόπους που επισκέπτονταν. Παρόλα αυτά, πιθανότερο είναι η ορολογία να προήλθε από τον Άλφρεντ Κίνσεϊ στο βιβλίο του, Sexual Behavior in the Human Male (1948), μέσω μιας συρροής παρεξηγήσεων και παρερμηνειών ιστορικών εγγράφων. Στην Τοσκάνη, η στάση αναφέρεται ως η στάση των αγγέλων, ενώ σε κάποιες αραβόφωνες περιοχές, ως «ο τρόπος του φιδιού». Γενικότερα, πρόκειται για μία από τις πιο συνηθισμένες στάσεις στο σεξ.
Η ιεραποστολική στάση σε πολλές περιπτώσεις προτιμάται από ζευγάρια, που επιθυμούν μία πιο ρομαντική συνεύρεση, καθώς υπάρχει μεγάλο περιθώρια σωματικής και οπτικής επαφής (των ματιών και, γενικότερα, του προσώπου). Επίσης, τους δίνεται η δυνατότητα να φιλιούνται στο στόμα και να θωπεύονται. Επίσης, πιστεύεται ότι αυτή είναι μία από τις καλύτερες στάσεις για την αναπαραγωγή. Η συγκεκριμένη στάση δίνει στον άνδρα τον έλεγχο της έντασης, του ρυθμού καθώς και του βάθους στον κόλπο. Ωστόσο, μπορεί να δοθεί και στη γυναίκα η δυνατότητα να ελέγχει στην εν λόγω στάση. Παρόλα αυτά, η στάση αυτή δεν ενδείκνυται για τα τελευταία στάδια της εγκυμοσύνης.
Σιεμσιεντίν Χαλίτ Κιαζίμ

Βιογραφικά στοιχεία

Ο Σιεμσιεντίν Χαλίτ Κιαζίμ γεννήθηκε στην Πάφο το 1921. Ήταν γαιοκτήμονας και επιχειρηματίας.
Απεβίωσε στις 24 Σεπτεμβρίου 1963 σε αυτοκινητικό δυστύχημα. Ήταν νυμφευμένος με την Αϊλά Χαλίτ Κιαζίμ.

Πολιτική διαδρομή

Την περίοδο 1958-1960 διετέλεσε πρόεδρος του τουρκικού δημοτικού συμβουλίου Πάφου.
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Πάφου με το Τουρκικό Εθνικό Μέτωπο. Το 1961 αποχώρησε από το Εθνικό Τουρκικό Μέτωπο μαζί με άλλους 10 Τουρκοκύπριους βουλευτές. Συγκρότησαν την Ανεξάρτητη Τουρκική Ομάδα. Παρέμεινε στη θέση του βουλευτή έως την ημέρα του θανάτου του.
ΛΟΑΤ

Ιστορία

Μέχρι την σεξουαλική επανάσταση της δεκαετίας του '60 δεν υπήρχε συγκεκριμένη ονομασία που να περιγράφει τα άτομα που ανήκουν σε αυτές τις ομάδες εκτός από τους προσβλητικούς χαρακτηρισμούς της ετεροφυλόφιλης κοινωνίας. Ο χαρακτηρισμός αυτών των ατόμων ως τρίτο φύλο σταμάτησε να χρησιμοποιείται μετά τον δεύτερο παγκόσμιο πόλεμο. Καθώς οι άνθρωποι άρχιζαν να οργανώνονται για τα σεξουαλικά τους δικαιώματα χρειαζόντουσαν μια ονομασία που θα τους χαρακτηρίζει θετικά.
Η πρώτη ονομασία που χρησιμοποιήθηκε ομοφυλόφιλος (homosexual) θεωρήθηκε ότι μεταφέρει αρνητικό υπαινιγμό. Τις δεκαετίες του 50 και του 60, αντικαταστάθηκε από το homophile (ομόφιλος;) και ακολούθως από τη λέξη γκέι (gay) τη δεκαετία του 70. Ο προαναφερθείς όρος χρησιμοποιήθηκε αρχικά για την κοινότητα. Ο Lars Ullerstam προώθησε τη χρήση του όρου σεξουαλική μειονότητα τη δεκαετία του 60, ως αναλογία του όρου εθνική μειονότητα για τους μη λευκούς.
Όταν οι λεσβίες διεκδίκησαν περισσότερες ταυτότητες, η φράση γκέι και λεσβίες έγινε πιο γνωστή. Από τη στιγμή που η ισότητα ήταν προτεραιότητα για τις λεσβίες φεμινίστριες, ο διαχωρισμός των ρόλων μεταξύ ανδρών και γυναικών θεωρήθηκε πατριαρχικός. Οι λεσβίες φεμινίστριες απέφευγαν το παιχνίδι που έχει να κάνει με τους ρόλους των φύλων, κάτι που υπήρχε διάχυτο στα μπαρ, όπως επίσης και ο σωβινισμός των γκέι ανδρών. Πολλές από αυτές τις γυναίκες αρνήθηκαν να δουλέψουν με γκέι άνδρες. Οι λεσβίες που είχαν μία πιο ουσιοκρατική αντίληψη, που γεννήθηκαν ομοφυλόφιλες και χρησιμοποιούσαν το διακριτικό "λεσβία", συχνά θεωρούσαν τις σχισματικές και οργισμένες απόψεις των λεσβιών φεμινιστριών επιβλαβείς για το θέμα των γκέι δικαιωμάτων.
Οι μπάι και οι τρανς ζήτησαν επίσης αναγνώριση σαν νόμιμες κατηγορίες στην ευρύτερη κοινότητα της μειονότητας. Μετά την έξαρση της αλλαγής που οδήγησε σε ομαδική δράση στις καταστροφές του Stonewall στη Νέα Υόρκη, στα τέλη της δεκαετίας του 70, κάποιοι γκέι και λεσβίες ήταν λιγότερο δεκτικοί με τους αμφισεξουαλικούς και τους τρανς. Οι κριτικές είπαν ότι οι transgender προωθούν στερεότυπα και ότι οι μπάι ήταν απλά γκέι άντρες και λεσβίες που φοβόντουσαν να εκδηλωθούν και να είναι ειλικρινείς με την ταυτότητά τους. 
Από το 1988, οι ακτιβιστές ξεκίνησαν να χρησιμοποιούν το αρκτικόλεξο ΛΟΑΤ στις ΗΠΑ. Τη δεκαετία του 1990 μέσω του κινήματος οι γκέι, οι λεσβίες, οι μπαισέξουαλ και οι τρανς διεκδίκησαν ίσο σεβασμό. Αν και η ΛΟΑΤ κοινότητα έχει αντιμετωπίσει πολλή αμφισβήτηση όσον αφορά την γενικότερη αποδοχή των διαφορετικών της μελών. (οι μπάι και οι τρανς συγκεκριμένα έχουν περιθωριοποιηθεί στο παρελθόν από την ευρύτερη ΛΟΑΤ κοινότητα), ο όρος ΛΟΑΤ έχει αποτελέσει ένα θετικό σύμβολο συμπερίληψης.
Ανταποκρινόμενη στα χρόνια αιτήματα των χρηστών να μειωθούν οι διακρίσεις, η διαδικτυακή υπηρεσία κοινωνικής δικτύωσης Facebook, το Φεβρουάριο του 2014, επέκτεινε την επιλογή για ποικιλομορφία στην ταυτότητα του φύλου για τους χρήστες.
Συνδυασμός (μαθηματικά)

Συνδυασμός των n στοιχείων ενός συνόλου Α ανά k ονομάζεται κάθε υποσύνολο του συνόλου Α με k στοιχεία.
Για παράδειγμα, ας θεωρήσουμε το σύνολο Α={α,β,γ,δ} και ας γράψουμε όλα τα υποσύνολά του με τρία στοιχεία. Αυτά είναι τα εξής: {α,β,γ}, {α,β,δ}, {α,γ,δ} και {β,γ,δ}. Καθένα από αυτά τα τέσσερα υποσύνολα είναι ένας συνδυασμός των 4 στοιχείων του Α ανά 3.
Το πλήθος των συνδυασμών n στοιχείων ανά k συμβολίζεται με  και διαβάζεται «συνδυασμοί των n ανά k»
Το πλήθος των συνδυασμών n στοιχείων ανά k είναι:  , όπου n  k. Διαφορετικά είναι αδύνατο καθώς δεν υπάρχει αρνητικό παραγοντικό ενός αριθμού.

Η έκφραση n! διαβάζεται νι παραγοντικό και είναι το γινόμενο όλων των θετικών ακεραίων μικρότερων ή ίσων με ν.

Για τους συνδυασμούς ισχύει η ιδιότητα: 
Στα προβλήματα συνδυασμών δεν έχει σημασία η διάταξη των στοιχείων (η σειρά επιλογής τους) παρά μόνο τα στοιχεία που θα επιλεγούν και έτσι το ζητούμενο είναι ο αριθμός των συνδυασμών και όχι των διατάξεων. Δύο συνδυασμοί ταυτίζονται αν έχουν τα ίδια στοιχεία.
Δύο προβλήματα συνδυασμών
1. Στις γραπτές εξετάσεις οι μαθητές πρέπει από το σύνολο των 9 ερωτήσεων που τους δίνονται να απαντήσουν στις 6. Με πόσους τρόπους μπορεί ένας μαθητής να επιλέξει τις ερωτήσεις στις οποίες θα απαντήσει;
Απάντηση
2. Με πόσους τρόπους μπορεί ένας παίχτης από μια τράπουλα με 52 χαρτιά να επιλέξει 5;
Απάντηση